Dindigulas
Dindigulas (tamil. திண்டுக்கல்  = Tiṇṭukkal, angl. Dindigul) – miestas pietų Indijoje, Tamilnade, 66 km nuo Madurajaus, netoli Palanio kalnų. Rajono centras. Yra geležinkelių mazgas. Vystoma tekstilės, odos, metalo apdirbimo pramonė, apylinkėse auginamas tabakas. Ant šalia stūksančios uolos įrengta tvirtovė (1605 m.), yra XIV–XVII a. Kalahastyšvaros, Šri Nivasa Perumalio, Sundadraradža Perumalio, Šri Abriami Aman hinduistų šventyklos, keletas mečečių (seniausia – Begampuro, XVIII a.), Šv. Juozapo katalikų bažnyčia (XIX a. pab.). 2011 m. 69 % miesto gyventojų buvo hinduistai, 17 % – krikščionys, 14 % – musulmonai.